સામગ્રી: અબજપતિઓ, ઉદ્યોગપતિઓ અને નેતાઓને એક કથિત સ્કૅમ અંતર્ગત હૅકિંગના શિકાર બનાવવામાં આવ્યા છે.

બુધવારે મોડી રાત્રે એલન મસ્ક, ઝેફ બેઝોસ અને બિલ ગેટ્સ સહિત અનેકનાં ટ્વિટર એકાઉન્ટ હૅક કરવામાં આવ્યાં હતાં.

આ હૅકિંગની પાછળ એક બિટકૉઇન સ્કૅમ હોવાનું મનાઈ રહ્યું છે.

એવા અનુમાન પાછળનું  કારણ એવું છે કે જે એકાઉન્ટ હૅક કરવામાં આવ્યાં છે, તેના પરથી બિકકૉઇનની માગ કરાઈ છે.

બિલ ગેટ્સના એકાઉન્ટ પરથી કરવામાં આવેલા ટ્વીટમાં કહ્યું છે, "મને દરેક વ્યક્તિ સમાજને પરત આપવા વિશે કહેતી હોય છે, હવે એ સમય આવી ગયો છે. તમે મને એક હજાર ડૉલર મોકલો, હું તમને બે હજાર ડૉલર પરત મોકલીશ."

'ટેસ્લા' અને 'સ્પેસ ઍક્સ'ના પ્રમુખ એલન મસ્કના એકાઉન્ટ પરથી કરાયેલા ટ્વીટમાં લખ્યું છે કે આગામી એક કલાક સુધી બિટકૉઇનમાં મોકલવામાં આવેલા પૈસાને બમણા કરીને પરત આપવામાં આવશે.

બિટકૉઇનના ઍડ્રસની લિંક સાથે ટ્વીટમાં લખ્યું છે, "હું કોવિડ મહામારીના કારણે દાન કરી રહ્યો છું."

થોડી મિનિટોમાં જ આ ટ્વીટ ડિલીટ પણ થઈ ગયાં હતાં.

અમેરિકાના જાણીતા રૅપર કાનયે વેસ્ટ, પૂર્વ રાષ્ટ્રપતિ બરાક ઓબામા અને ડેમૉક્રેટિક પાર્ટીના રાષ્ટ્રપતિપદના ઉમેદવાર જો બાઇડન ઉપરાંત દુનિયાની મોટી કંપનીઓમાં શામેલ 'ઉબર' અને 'ઍપલ'નાં એકાઉન્ટ પણ હૅક કરવામાં આવ્યાં હતાં.

થોડી જ વારમાં સેંકડો લોકોએ એક લાખ ડૉલર કરતાં વધારે રકમ મોકલી દીધી. જે એકાઉન્ટને નિશાન બનાવવામાં આવ્યાં છે, એ મિલિયન્સમાં ફૉલોઅર ધરાવે છે.

આ કથિત 'કિંગ બિટકૉઇન સ્કૅમ' બાદ ફરી એક વખત બિટકૉઇન અંગે ચર્ચા ચાલી છે, તો આ બિટકૉઇન શું છે અને તેનો ઉપયોગ કઈ રીતે કરી શકાય?

બિટકૉઇન અલગ મુદ્રા કઈ રીતે?

આ કૌભાંડ પછી સોશિયલ મીડિયા પર બિટકૉઇનને લઈને તરેહ-તરેહના સવાલો લોકો પૂછી રહ્યા છે.

બિટકૉઇન એક ડિજિટલ કરન્સી છે કે પછી એક વર્ચ્યુઅલ કરન્સી છે. બિટકૉઇન અન્ય મુદ્રાથી કઈ રીતે અલગ છે?

જેમ કે ભારતમાં રૂપિયો, અમેરિકામાં ડૉલર, બ્રિટનમાં પાઉન્ડ છે અને એને ફિઝિકલ કરન્સી કહેવામાં આવે છે.

ફિઝિકલ કરન્સી એટલે એક એવી કરન્સી જેને તમે સ્પર્શી શકો, જોઈ શકો અને નિયમાનુસાર ચોક્કસ દેશમાં કે જગ્યાઓએ તેને ખર્ચ કરી શકો.  જોકે બિટકૉઇનની કહાણી થોડી જુદી છે.

અન્ય ચલણની જેમ ક્રિપ્ટૉકરન્સીને છાપવામાં આવતી નથી અને એટલે જ એને વર્ચ્યુઅલ કરન્સી કહેવામાં આવે છે.

બિટકૉઇન અંગે બે વાત સ્પષ્ટ છે, પહેલી એ કે તે ઇન્ટરનેટના માધ્યમથી ખર્ચ થતી મુદ્રા છે અને બીજી વાત એ કે તેને પરંપરાગત...\nઅગાઉની સામગ્રીનો સારાંશ નીચે મુજબ કરી શકાય છે:
વિશ્વના નામી અબજપતિઓ, ઉદ્યોગપતિઓ અને નેતાઓને એક કથિત સ્કૅમ અંતર્ગત હૅકિંગના શિકાર બનાવવામાં આવ્યા છે.